A Bánk bánt színpadi története során tudomásunk szerint kétszer tiltották be teljesen, azonban egy-egy betiltás azt is jelentette, hogy több évig nem játszhatták. Először 1819-ben volt betiltva, ekkor Katona azt szerette volna, ha Székesfehérváron játsszák el, de a cenzúra csupán a nyomtatott megjelenést engedélyezte. 1822-ben azonban a cenzort is felelősségre vonják azért, hogy a nyomtatott változatot jóváhagyta. 1833-ban előadják, majd a hatóságok figyelme elsiklik az újabb előadások fölött. 1845-ben rájönnek erre a mulasztásra, azonban teljesen már nem tilthatják be, a darab népszérűségének köszönhetően, ezért a mű egyes részeit tiltják be, illetve írják át. A forradalom után ismét betiltják, 1858-ig nem is volt előadható, azután is, egészen a kiegyezésig csak a kisebb változtatásokkal együtt.

**Főméltóságú Magyar Királyi Helytartótanács!**

Kérésüknek eleget téve megvizsgáltam a Tanács által kérdésesnek vélt drámát, a Katona József által írt Bánk bánt. Meg kell állapítanom azt a tényt, hogy ez a dráma mind teljes üzenetét, mind pedig egyes részeit tekintve ellentmond az előírásoknak.

Mindenekelőtt a vizsgálat során szem előtt tartottam azt az előírást, hogy a színdarabok megítélése szigorúbb kell legyen, mivel hatásuk igen erős lehet. Elsősorban figyelembe kell vegyük azt a tényt, hogy a dráma lényegében egy királyi személy, Gertrudis királynő meggyilkolásáról szól. Ennek megjelenítése minden előírás szerint szigorúan tiltandó. Azt is észre kell vennünk, hogy itt nem csupán a királyi személy meggyilkolásáról van szó, hiszen elmondhatjuk, hogy a dráma cselekménye alapján a gyilkosság még jogosnak is tűnik! A műnek ez az oldala azt sugallhatja, hogy létezik olyan helyzet, amelyben megengedhető a királyi személy megölése. Ez pedig igen veszedelmes üzenet a mostani, kiélezett hangulatban.

Másodsorban megállapíthatjuk azt, hogy a mű minden társadalmi réteghez szól, hiszen a drámában úgy parasztság, mind a nemesség részt vesz a lázadásban, ezáltal buzdítva a tömegeket a közös felkelésre. Nem szabad figyelmen kívül hagynunk azt sem, hogy a Bánk bán az idegen uralkodókkal szembeni ellenállást hirdeti. A főhős szavai, melyekkel Gertrudist felelősségre vonja, nagyon alkalmasak a gyűlöletkeltésre.

Mindezek alapján kijelenthetem, hogy a dráma - bár látszólag történelmi eseményekről szól - napjainkban igen veszedelmes, hiszen a magyarokat a más nemzetiségű uralkodók ellen hangolja. Az itt felsorolt érvek alapján javasolom a dráma teljes betiltását, mind a pesti, mind pedig a vidéki színházakra vonatkozóan.

Mély tisztelettel,

Színesnégyes cenzori iroda